GiliGold/VAD_KnessetCorpus huggingface dataset:
דוד ביטן: הבלוף הכי גדול – זה היה עוד כשהייתי אזרח, לא הייתי חבר כנסת – זה החוק הזה.
דוד ביטן: לקחו את מה שאתם מגייסים ועשו מזה מכסות.
דוד ביטן: הדבר היחידי שהפריע זה הנושא של הסנקציות הפליליות.
דוד ביטן: גם שם שמעתי שלפיד אמר שהוא לא רצה בכלל את הסנקציות הפליליות, היועץ המשפטי הכריח אותו.
דוד ביטן: הגיע הזמן לשים סוף לסנקציות הפליליות האלו.
דוד ביטן: בסך הכל המכסות הן דבר שעשיתם אותו לבד, לא היה צריך אפילו את החוק.
דוד ביטן: את הבקשה הזאת של הסנקציות הפליליות צריך פעם אחת ולתמיד לתקן, על כן אנחנו נאפשר פטור מחובת הנחה כי הנושא די דחוף.
דוד ביטן: הגיע הזמן לשים סוף פסוק לעניין הזה.
מיקי לוי: אני מבקש מאדוני להסביר לי מה הן סנקציות פליליות.
מיקי לוי: אדוני גם עו"ד וגם יושב-ראש הוועדה.
משה גפני: זה רק פטור מחובת הנחה.
דוד ביטן: הדיון הוא לא על תוכן הסעיף, אלא על הפרוצדורה ועל הדחיפות.
משה גפני: יהיה לכם מחר יום שלם.
מיקי רוזנטל: זה לא מקובל - ממה שאני זוכר פה, אני לא כל כך ותיק - שמבקשים הנחה מכל - -
דוד ביטן: לא ביקשנו מהכל.
דוד ביטן: אנחנו שינינו את זה.
מיקי לוי: הבנתם שזה יהיה תרגיל מסריח, אז הורדתם את זה.
מיקי לוי: פטור מחובת הנחה לא מאפשר לחברי כנסת ולציבור לדון.
מיקי לוי: זה הכל מהר מהר.
דוד ביטן: דנים.
אורן אסף חזן: יש לכם מחר יום שלם של דיונים.
אורן אסף חזן: יש לך יום שלם לעלות על הדוכן, להביע את עמדתך, אתה וכל חברי האופוזיציה.
מיקי לוי: הבלוף הכי גדול הוא שגם היושב-ראש נפל במארב הזה, כנראה גם נפצע.
מיקי לוי: זה נושא של אלה הטוענים שאין סנקציות פליליות - -
דוד ביטן: מי אמר שאין?
מיקי לוי: אלה הטוענים שכאילו צריך לבטל סנקציות פליליות.
אורן אסף חזן: לא על זה דנים, מיקי.
מיקי לוי: כשהבן שלי והבן שלך לא יתגייסו, תבוא הביתה משטרה צבאית ותעצור אותם.
מיקי לוי: מה שביקשנו זה שהחוק יהיה שווה לכולם.
דוד ביטן: למה צריך חוק?
דוד ביטן: בחוק שירות ביטחון יש את זה.
מיקי לוי: אין חוק לסקטור x ולסקטור y.
מיקי לוי: האם כשהבן שלי לא יתגייס לא יקרה לו שום דבר?
מיקי לוי: זו השאלה הנשאלת.
מיקי לוי: אתה כעו"ד צריך להבין שלחוק אין שתי פנים, הוא רק אחד בעניין הזה.
דוד ביטן: הוא קיים בחוק שירות ביטחון.
מכלוף מיקי זוהר: מיקי, תמשיך להסתבך עם הקדוש ברוך הוא.
מכלוף מיקי זוהר: אתה רוצה להכניס לבית סוהר אנשים שלומדים תורה.
מכלוף מיקי זוהר: זה פופוליזם זול בשביל עוד כמה קולות.
מיקי לוי: מיקי, תעשה לי טובה, זה אפילו לא רציני מה שאמרת.
מיקי לוי: זה רק מראה כמה האמת כואבת.
מיקי לוי: לחוק אין שתי פנים.
מיקי לוי: החוק צריך להיות שווה לכולם.
מיקי לוי: אפשר ללמוד תורה - איננו נגד לומדי התורה - ואפשר לשרת את העם הזה.
מיקי לוי: יתירה מכך, את השירות הצבאי ניתן להחליף.
מיקי לוי: ניתנה אפשרות לשרת שירות צבאי, ניתנה אפשרות בחוק לשרת שירות אזרחי, וניתן לשרת שירות לאומי לטובת הקהילה.
מיקי לוי: כאשר משרתים שירות לאומי אפשר לקיים את כל המצוות.
מיקי לוי: נכון, בצבא טיפה יותר קשה, אבל העניין הוא שאנחנו גדלנו מ-1400 איש ששחררו אותם מקום המדינה, עד לפטור כללי.
מיקי לוי: מה באנו וביקשנו?
מיקי לוי: שלא יהיה הבדל בין אזרח לאזרח, שלא יהיה הבדל בין דם לדם.
מיקי לוי: ראש הממשלה שלך, חברי הכנסת שלך הצביעו אך לפני שנה בעד החוק הזה.
מיקי לוי: תסתכלו בראי ותתביישו לכם.
מיקי לוי: בג"ץ, אחרי 67 שנות קיום המדינה, הורה את המדינה לתקן את העיוות הזה.
מיקי לוי: הוא הורה לא אחת את המדינה.
מיקי לוי: אין לי בכלל ספק שתפגשו אותנו בבג"ץ, אין לי בכלל ספק שבג"ץ יורה את המדינה לא לעשות חוק.
אורן אסף חזן: יש בלוף של יש עתיד בכך שהם באים ומתרעמים על החקיקה של חוק הגיוס, על הסנקציות הפליליות, כאילו היום יש שוויון בנטל.
אורן אסף חזן: תסביר לי, ידידי מיקי לוי, איך יש שוויון בנטל כשאחד חוזר הביתה פעם בחודש, פעם ב-32 יום, ואחר נמצא מ-08:00 עד 16:00 בקריה.
אורן אסף חזן: איפה השוויון פה?
אורן אסף חזן: קודם כל, בואו נשנה את התפישה, את האווירה המיותרת הזאת של חוק השוויון בנטל, המאבק נגד החרדים.
אורן אסף חזן: תגיד לי, ידידי מיקי, כמה מהחברים שלכם, מהמצביעים שלכם ביש עתיד ובמרצ לא מתגייסים לצבא, משתמטים, בורחים.
אורן אסף חזן: כל הטענה שלכם בעניין חוק הגיוס היא נכונה 20 שנה אחורה, כשבצבא היו חסרים חיילים.
אורן אסף חזן: כשבצבא היו מגייסים כל הזמן.
אורן אסף חזן: מעבר לעובדה שפה רק מצביעים על הפטור, על הפרוצדורה, שעל זה אתה יכול להסכים או להתנגד – מחר יהיה לך יום שלם של דיונים במליאה לעלות ולדבר - הגיע הזמן שתפסיקו לגרום לקרע בעם.
אורן אסף חזן: צריך למצוא את הפתרון לאלה שמנצלים את הדבר הזה בשביל להשתמט, צריך למצוא את הפתרון לאלה שרושמים או מתחייבים בשם התורה.
אורן אסף חזן: מיקי, אני קורא לך להיות ענייני, להצביע בעד.
מיקי לוי: אתם פשוט מצביעים בניגוד להצבעתו של ראש הממשלה, בניגוד להצבעה של חלק מחברי סיעתכם.
מיקי לוי: אחרי 67 שנים גם בג"ץ, גם החברה הישראלית צמאים לתקן את הנזק הזה שנעשה לאורך כל השנים.
מיקי לוי: אף אחד לא מכריח אף אחד ללכת לצבא.
מיקי לוי: ניתנת אפשרות בחוק ללכת לשירות לאומי או לשירות אזרחי בבית הזקנים, במרכז החברתי, במשטרת ישראל, בכיבוי אש.
מיקי לוי: אפשר לשרת את העם הזה בדרכים שונות.
מכלוף מיקי זוהר: חוץ מלימוד תורה.
מיקי לוי: מכיוון שאני לא רוצה לרדת לרמה הזאת אז אני אפסיק.
מיקי לוי: אני מפסיק את הדברים שלי כמחאה על הסגנון, על ההתבטאות, על ההתנהגות.
דוד ביטן: בעניין הזה אתה צודק.
דוד ביטן: אנחנו לא מצביעים על תוכן החוק.
דוד ביטן: עצם ההצבעה שלנו לא מלמדת על מה שאתה אומר.
דוד ביטן: אנחנו מצביעים רק על דבר אחד - האם ניתן פטור מהנחה או לא ניתן פטור מהנחה.
דוד ביטן: מי בעד לתת פטור מהנחה, ירים את ידו?
דוד ביטן: בעד הבקשה – 7
דוד ביטן: אני מתחיל דווקא עם סעיף ט' בסדר-היום על מנת שמזכירת הכנסת תוכל ללכת כשהיא תצטרך ללכת: בחירת ממלא-מקום ליו"ר הכנסת בעת היעדרו מהארץ.
דוד ביטן: יושב-ראש הכנסת יהיה בחו"ל ב-1 בדצמבר וישוב ארצה - - -
אורן אסף חזן: כמה חגיגות על חשבון הציבור, כל שבוע בחו"ל.
דוד ביטן: רגע, רגע, אתה מפריע.
אורן אסף חזן: אתה טסת כבר עשר פעמים.
דוד ביטן: וישוב ארצה ב-4 בדצמבר, ההמלצה היא - - -
אורן אסף חזן: יש חברי כנסת שלא טסים בכלל וחברי כנסת שטסים בנוסע המתמיד.
דוד ביטן: אני לא רוצה להוציא אותך לפני הדיון שביקשת.
דוד ביטן: זה לא נראה – אתה בדיוק בדיון תהיה בחוץ, אז מה יהיה?
אורן אסף חזן: אני רק אומר את האמת.
אלעזר שטרן: אורן, אתה לא נראה לי מפוחד שהוא יוציא אותך.
דוד ביטן: יש במקרה נושא שלו, אז אם הוא רוצה לא להיות בנושא שלו אז אין בעיה.
אלעזר שטרן: אבל הוא לא מפחד.
אלעזר שטרן: לא תוציא אותו.
אורן אסף חזן: הוא הוציא אותי כבר כמה פעמים.
דוד ביטן: יושב-ראש הכנסת ממליץ על חבר הכנסת יצחק וקנין, שעושה את זה באופן קבוע על הצד הטוב ביותר.
ירדנה מלר-הורוביץ: יושב-ראש הכנסת יעמוד בראש משלחת של חברי כנסת שמוזמנת לביקור בברלין.
ירדנה מלר-הורוביץ: יש סדרת פגישות - הוא יהיה גם ביקור בבונדסטג, כנראה שצפויה גם פגישה עם הקנצלרית, זה ביקור מאוד חשוב, מאוד מתוכנן.
ירדנה מלר-הורוביץ: ולכן, הוא יצא מהארץ ביום שלישי, והמשלחת תשוב לארץ ביום חמישי בלילה, זה בעצם שישי לפנות בוקר.
ירדנה מלר-הורוביץ: לימים שלישי ורביעי, קרי, ה-1 בדצמבר וה-2 בדצמבר נדרש מילוי מקום, והוא מבקש שחבר הכנסת וקנין ימלא את מקומו.
דוד ביטן: חבר הכנסת וקנין הוא אחד הוותיקים בכנסת.
אחמד טיבי: ותק לא קובע.
דוד ביטן: אתה לא משתתף, אורן?
אורן אסף חזן: לא משתתף.
דוד ביטן: אז תגיד "אני לא משתתף".
דוד ביטן: < 2.
דוד ביטן: פניית חה"כ אורן חזן בעניין לשכתו הפרלמנטרית בבית-אל - דיון עקרוני בסוגיה זו>
דוד ביטן: הנושא השני על סדר-היום - - -
אורן אסף חזן: ביום שיכבדו פה את הכנסת, קללה כל הזמן, אני אכבד את הבקשות של היושב-ראש.
דוד ביטן: אבל כדאי שאתה גם תכבד את הכנסת.
אורן אסף חזן: אני מכבד אותה יותר ממך, דוד ביטן.
אורן אסף חזן: כבר טסת עשר פעמים - - -
דוד ביטן: יותר ממני זה נכון, אבל כדאי לכבד.
אורן אסף חזן: אל תזלזל.
אורן אסף חזן: אמרתי לך כבר, אתה אולי טוב כמוני, אבל לא טוב ממני.
דוד ביטן: בעקבות הריסת הבתים בבית-אל הייתה לנו פנייה של חבר הכנסת חזן לדיון בנושא הזה.
דוד ביטן: לטענתו, היה לו שם משרד, לשכה פרלמנטרית, והיא נהרסה בלי שעודכן, בעצם תוך הפרת החסינות שלו.
דוד ביטן: אתה אתי?
אורן אסף חזן: אני אתך, תמיד אתך.
אורן אסף חזן: אני יכול שלא להיות אתך?
דוד ביטן: נשמע בנושא הזה עובדתית את משרד הביטחון, אבל אני לא מתכוון לעשות פה דיון על העניין הזה מכיוון שהנושא עבר זמנו בטל קורבנו.
דוד ביטן: אני רוצה לעשות דיון עקרוני כדי שנדע מה קורה להבא.
דוד ביטן: חבר הכנסת חזן, יש לך חמש דקות.
דוד ביטן: נא לא להפריע לחבר הכנסת חזן.
מכלוף מיקי זוהר: חמש?
דוד ביטן: חמש דקות, זאת בקשה, דיון שהוא ביקש.
דוד ביטן: אתה יודע מה הבעיה עם חזן?
דוד ביטן: כשאתה אומר לו לדבר ברשות הוא לא מדבר, אתה מבין?
אורן אסף חזן: אדוני היושב-ראש, אל תדאג.
יואב בן צור: תגיד לי, מה, בגלל שהרסו לו אתה נותן לו חמש דקות?
אורן אסף חזן: אני חושב שאתה מפספס את הנקודה.
אורן אסף חזן: הנקודה היא לא שהרסו לי, נשאלת שאלה עקרונית לגבי משקל ומשמעות חסינות חברי הכנסת.
אורן אסף חזן: בנושא הזה מה ההשלכות של חסינות לגבי לשכה פרלמנטרית - האם היא כמו שיש חסינות לכנסת עצמה?
אורן אסף חזן: האם לשכות פרלמנטריות חוסות בצל החסינות?
אורן אסף חזן: לא חוסות בצל החסינות?
אורן אסף חזן: מה גובר על מה - החלטת שר כזה או אחר גובר על חוק חסינות חברי הכנסת?
אורן אסף חזן: האם צריך לעבור או לא צריך לעבור ולקבל בקשה מיושב-ראש הכנסת או שצריך לקבל בקשה מבית-המשפט?
אורן אסף חזן: אגב, חסינות חברי הכנסת, אני חושב שבתמונה רחבה יותר כשאנחנו מסתכלים על חוק החסינות – אני שמסתובב המון בשטח, וכולכם יודעים את זה, לא מעט פעמים נתקל בחברי כנסת שמגיעים אתי ולרוב כוחות הביטחון או המשטרה או אפילו גופים, נקרא לזה גופים ציבוריים אחרים, בכלל לא מייחסים משקל לחסינות.
אורן אסף חזן: מחד, לכולנו יש כרטיס יפה שכתוב שחסינות חבר הכנסת מאפשרת לו גישה בעצם לכל מקום, אלא אם כן זה עניין ביטחוני או סוד מדינה או רשות היחיד, ובפועל הדברים האלה לא קורים.
אורן אסף חזן: במקרה של הלשכה - פתחתי לשכה פרלמנטרית ביישוב בית-אל בבתים במגדלי דריינוף.
אורן אסף חזן: הכול היה מסודר, הכול היה ערוך, היה שם ציוד משרדי, היו שם מחשבים, אפילו נקבעה מזוזה.
אורן אסף חזן: וכשהחליטו להרוס את הבתים לא ייחסו בכלל שום חשיבות לעובדה שיש שם לשכה פרלמנטרית.
אורן אסף חזן: לא זאת בלבד שפינו אותה, החרימו משם דברים, זרקו ניירת לפח, קרעו מזוזה, גם בלי לעדכן אף אחד.
אורן אסף חזן: אז אני שואל שאלה עניינית, השאלה היא אחת: יש משקל או ערך לחסינות שלנו ביחס ללשכה הפרלמנטרית או שלא?
אורן אסף חזן: ובתמונה הכוללת, אם יש בכלל עדיין, אם אנחנו מייחסים לזה כחברי כנסת, החברה בישראל, ציבור, משקל לחסינות חברי הכנסת באשר הם.
אורן אסף חזן: אגב, יהודים, ערבים, נוצרים, זה בכלל לא משנה, זה בכלל לא רלוונטי.
קסניה סבטלובה: נוצרים הוא גם ערבים.
אורן אסף חזן: לא, יש גם נוצרים ישראלים.
אורן אסף חזן: שמעתי נוצרי השבוע שאמר: מה אתה רוצה ממני?
אורן אסף חזן: אני נוצרי ישראלי.
איילת נחמיאס ורבין: גם ערבי נוצרי הוא ישראלי.
אורן אסף חזן: רק שתדעי.
אורן אסף חזן: ולכן ביקשתי לקיים את הדיון הזה, קורה הרבה פעמים, יש פה אפילו - - -
אחמד טיבי: יש ערבים שוודים גם.
אורן אסף חזן: יש פה אפילו חברי כנסת מסביב לשולחן הזה שמפאת כבודם לא אזכיר - -
אלעזר שטרן: מלא אנטישמיות שם.
אורן אסף חזן: - - שהגיעו בימים כאלה ואחרים אפילו לכותל, וגם לרחבת הכותל לא נתנו להם להתקרב, לא עם הרכב ולא בזה, והתייחסו אליהם בצורה זולה.
אורן אסף חזן: אני רואה בזה באמת דבר חמור מאוד.
אורן אסף חזן: שלא יהיו אי-הבנות, ברוך השם אני תמיד כשבאתי נתנו לי להיכנס, אבל יש כאלה שנפגעו מזה.
יואב בן צור: כי אתה מפורסם.
אורן אסף חזן: אז זו לא חוכמה.
אורן אסף חזן: אתה יודע מה, זה עצוב שאתה אומר את זה, לא רציתי להגיד את זה, אבל השאלה היא אחת: מה גובר על מה?
אורן אסף חזן: או שיש חוק חסינות שכל המערכות וכול הגורמים, החל ממערכות הביטחון דרך המשטרה ודרך כל הגופים הציבוריים יודעים לכבד ולהעריך אותו ולעמוד בחוק, או שלא.
אורן אסף חזן: אם לא, אז בוא ניקח את התעודות שלנו, נוותר על חוק החסינות ונמשיך הלאה.
אורן אסף חזן: אני חוזר עוד פעם לעניין הספציפי הזה.
אורן אסף חזן: היום זו הייתה לשכה שלי – אגב, זו לא רק לשכה שלי, הייתה שם גם לשכה של חבר הכנסת סמוטריץ, וגם את הלשכה שלו הרסו מבלי לשאול, מבלי להתחשב.
אורן אסף חזן: קראתי גם את תגובת משרד הביטחון שטוען – ואני מצטט: "באשר לתלונה כי ציוד פונה ומזוזה נעקרה ועוד, יצוין כי פעולות כאמור אינן מוכרות לנו".
אורן אסף חזן: בשפה פשוטה אגיד, עצוב שהן לא מוכרות לכם כי ככה זה היה.
אורן אסף חזן: ואני לא רוצה לומר שמשקרים, אבל זו פשוט לא האמת.
אורן אסף חזן: היחס היה פשוט מתחת לכל ביקורת.
אורן אסף חזן: אגב, אני אומר עוד פעם, לא בהכרח אולי בית-משפט, אולי כן לפנות ולעדכן ולדווח ליושב-ראש הכנסת, אבל לפחות במינימום של המינימום זה לדווח לחבר הכנסת עצמו.
אורן אסף חזן: עכשיו אני גם מעלה עוד שאלה.
אורן אסף חזן: לפי מה שידוע לי לצורך העניין, יכול להיות שאני טועה, גם לעניין משטרה לחיפוש ברכבו של ח"כ או חיפוש בביתו של חבר כנסת - - -
אחמד טיבי: אין דבר כזה לפי החוק.
אורן אסף חזן: יפה, תודה רבה.
אורן אסף חזן: אז מה נשתנה ביתו, רכבו מהלשכה הפרלמנטרית שלו?
אורן אסף חזן: זאת בדיוק הנקודה.
אורן אסף חזן: חבר'ה, זה לא נושא פרסונלי.
אחמד טיבי: אסור לערוך חיפוש לא בלשכה, לא בבית.
אורן אסף חזן: אז פה נעברה עבירה חמורה שלא רק שנערך חיפוש, נעקרו דברים, ונלקחו חומרים, חלקם נזרקו לפח, חלקם עד היום אני לא יודע איפה הם.
אחמד טיבי: אלא אם כן יש הודעה מראש ליועץ המשפטי לממשלה.
אורן אסף חזן: לא הייתה הודעה מראש.
דוד ביטן: חזן, תודה.
דוד ביטן: חמש דקות דיברת.
אורן אסף חזן: דיברתי שלוש דקות ו-40 שניות.
דוד ביטן: חמש.
דוד ביטן: הסתכלתי.
אורן אסף חזן: אבל זה בסדר.
דוד ביטן: אתן לך אחר כך שוב פעם.
דוד ביטן: נמצאים אתנו נציגי משרד הביטחון ונציגי משרד המשפטים.
דוד ביטן: אם אתם רוצים להתייחס לעניין הזה, אז כל אחד יגיד גם מה תפקידו.
<ארבל אסטרחן: יש גם מכתב.
דוד ביטן: ראיתי את המכתב.
<רמי זיו: אני עובד ביחידת הפיקוח המרכזית ביהודה שומרון, הייתי אחראי על החיפוש במבנה לפני שהתחלנו את ההריסה שלו.
אחמד טיבי: מה חיפשתם?
<רמי זיו: ציוד ומיטלטלין.
<רמי זיו: אנחנו מחפשים כל ציוד שהוא בעל ערך ומיטלטלין, או אולי יהיה שם איזה בן-אדם.
<רמי זיו: זה היה מבנה מאוד גדול, צריך לוודא מבחינה ביטחונית ובטיחותית שאין לנו שם לא אמצעי לחימה כאלה ואחרים או מיטלטלין או רכוש או אנשים שמתחבאים שם.
<רמי זיו: עשיתי סריקה יסודית בכל החדרים, בכל הקומות, בכל הפרוזדורים.
דוד ביטן: ולא היה שם שום דבר?
<רמי זיו: היו דברים זניחים: קרשים, סולמות, מזרנים.
<רמי זיו: לא היה שום דבר שמרמז על לשכה.
אורן אסף חזן: קלסרים, מחשב, שולחן - לא היו?
<רמי זיו: לא.
דוד ביטן: אולי הוא חיפש לפני שפתחת.
אורן אסף חזן: עכשיו אני גם רוצה לשאול עוד שאלה.
אורן אסף חזן: באיזה רשות נכנסתם ללשכה לחפש?
אורן אסף חזן: פה המפתח.
דוד ביטן: חזן, יכול להיות שכשהוא חיפש לא הייתה לשכה.
דוד ביטן: תכף נראה.
<רמי זיו: זהו.
<רמי זיו: זה הכול.
דוד ביטן: מתי חיפשת?
<רמי זיו: לפני ההריסה.
דוד ביטן: ממש לפני ההריסה?
דוד ביטן: ולא היה שום דבר שם?
<רמי זיו: כל הדברים שהיו שם היו דברים זניחים: סולמות, קרשים, מזרנים, משטחים, לא שום דבר שאני יכול לזהות אותו כלשכה.
דוד ביטן: אז חבר הכנסת, אני שואל אותך שאלה, הייתה שם לשכה או לא הייתה שם לשכה?
אורן אסף חזן: חד-משמעתית, הייתה לשכה.
דוד ביטן: או שרק עשית שלט.
אורן אסף חזן: היה גם שלט.
אורן אסף חזן: הייתה לשכה, יש גם תמונות שמעידות.
אורן אסף חזן: אני רוצה לשאול אותך שאלה עוד פעם: ללשכה נכנסת?
<רמי זיו: אני הייתי בכל החדרים בבניין.
אורן אסף חזן: ללשכה נכנסת?
<קריאה: הוא אומר לך שהוא היה בכולם.
<רמי זיו: לא היה שום חדר שהזדהה בתור לשכה.
אורן אסף חזן: לא היה חדר שהיה עליו שלט: "לשכה פרלמנטרית"?
אורן אסף חזן: ולא היה חדר שהיה עליו: לשכת ראש העיר?
אורן אסף חזן: לא היה שילוט?
אורן אסף חזן: לא כלום?
אורן אסף חזן: האם ייתכן מצב שבו רגע לפני שאתה הגעת הגורמים בשטח פינו ועקרו את הכול, ואתה רק נכנסת לסיור מסכם כדי לוודא שאפשר להרוס?
אורן אסף חזן: תהית?
אורן אסף חזן: בדקתם את השאלה?
<רמי זיו: זה לא קשור אלי.
אורן אסף חזן: אה, זה לא קשור אלי.
אורן אסף חזן: אז אני אשמח לדעת למי זה קשור.
אורן אסף חזן: חברים, תקשיבו, היום זו לשכה בבית-אל, מחר זו לשכה של כל אחד ואחת מכם מאלף ואחת סיבות אחרות.
אלעזר שטרן: אנחנו לא פוחדים.
אורן אסף חזן: זה לא עניין של פחד.
אורן אסף חזן: אני מבין שאתה מחייך, זה נחמד.
דוד ביטן: רבותי, ראיתם את התשובה של משרד הביטחון, נכון?
דוד ביטן: היא מונחת בפניכם?
<קריאות: כן, מונחת.
דוד ביטן: אני מבקש מהיועצת המשפטית שתיתן כמה הבהרות.
דוד ביטן: עכשיו אני עובר לדיון העקרוני.
<ארבל אסטרחן: נאמר כך, קודם כול, כמובן, חוק החסינות קובע עיקרון מאוד חשוב שלפיו חבר הכנסת חסין בפני חיפוש בדירתו, בגופו או בחפציו.
<ארבל אסטרחן: החסינות הזו ניתנת להסרה על-ידי הכנסת.
<ארבל אסטרחן: אבל כל עוד הכנסת לא הסירה אותה היא חסינות קיימת וחשובה שנועדה להגן על עצמאות הפעולה של חבר הכנסת ושל הכנסת.
<ארבל אסטרחן: אחרי שזה נאמר צריך להתייחס קצת למקרה הנדון.
<ארבל אסטרחן: קודם כול, צריך לדעת שמדובר על לשכה פרלמנטרית שהיא לא הלשכה הפרלמנטרית הרגילה שהכנסת שוכרת עבור חבר הכנסת ומממנת לו.
<ארבל אסטרחן: פה היה מדובר בלשכה שחבר הכנסת – אני לא יודעת אם הוא שכר - - -
אורן אסף חזן: לא, תיקון טעות.
אורן אסף חזן: הוגש חוזה, חיכינו לאישור שלו, הכנסת הייתה אמורה - - -
דוד ביטן: אבל לא היה אישור עדיין.
אורן אסף חזן: לא, הכול היה מהר.
<ארבל אסטרחן: לא היה מתקבל אישור כי לפי - - -
אורן אסף חזן: אני לא בטוח.
<ארבל אסטרחן: אני אומר למה.
<ארבל אסטרחן: כי לפי הכללים של הכנסת, לשכה פרלמנטרית ניתן לשכור רק כאשר יש היתר בדין לקיים משרד במקום, וזה לא המקרה.
<ארבל אסטרחן: מעבר לכך, הבנתי שלא הוגש חוזה.
אורן אסף חזן: הוגש חוזה.
<ארבל אסטרחן: תקנו אותי מהחשבות, כי הבירור שלי העלה אחרת.
אחמד טיבי: אורן, לא ידענו על הפרט הזה קודם.
<ארבל אסטרחן: בכל מקרה, כאשר אין היתר לקיים משרד במקום, לא ניתן לקיים לשכה פרלמנטרית במובן המוכר לכם.
<ארבל אסטרחן: זה דבר אחד.
דוד ביטן: בוא נגיד לצורך ההנחה שהייתה לשכה פרלמנטרית והוצא צו.
דוד ביטן: הרי המשרד לביטחון יהודה ושומרון יכול להוציא צווים כמעט כאוות נפשו בעניין הזה, כי הוא מוציא את זה מכוח איזושהי סמכות דרקונית.
<ארבל אסטרחן: יש גם מקרים לא ביהודה ושומרון.
דוד ביטן: אני דווקא לוקח את יהודה ושומרון, כי שם יותר קל להוציא צווים כאלה.
דוד ביטן: אני שואל שאלה, במקרה כזה מה ההליך שהיו צריכים לנקוט במשרד הביטחון?
<ארבל אסטרחן: קודם כול, צריך לומר שיכול להיות מקרה שבו ירצו להרוס מבנה מטעמים שונים גם בשטח המדינה, מבנה שהפך להיות מסוכן ואסור להתגורר בו, דברים מהסוג הזה.
דוד ביטן: אז מה קורה במקרה הזה?
<ארבל אסטרחן: כמובן שאסור לחפש אצל חבר הכנסת.
<ארבל אסטרחן: אבל החסינות הזו, כמו יתר החסינויות שמוקנות לחברי הכנסת, לא נועדו לעודד את חברי הכנסת לעשות פעולות אסורות או לעשות שימוש לרעה בחסינות המוקנית להם.
<ארבל אסטרחן: החסינות נועדה להגן על חבר הכנסת.
<ארבל אסטרחן: הדבר הזה פורש פעמים רבות כאשר העיסוק, הפעילות המותרת והחוקית של חבר הכנסת יוצרת סביבה איזשהו מתחם שעלול לגלוש לפעולה לא חוקית.
<ארבל אסטרחן: במקרה הזה אומרים לחבר הכנסת: אנחנו לא רוצים שתחשוש שבמסגרת הפעולה החוקית שלך נעברו עבירות, ולכן תקום ותהיה לך חסינות.
דוד ביטן: הם צריכים להודיע בעצם ולהרוס?
דוד ביטן: לתת לו הזדמנות להוציא את הדברים?
אורן אסף חזן: אז הם לא פעלו כדין.
דוד ביטן: פה זה שונה.
דוד ביטן: אסביר לך למה זה שונה.
<ארבל אסטרחן: כאשר יש צורך לפנות מבנה – וזה יכול להיות משרד, זה יכול להיות בית, כל דבר ששייך לחבר הכנסת, ומתקיימת חסינות לגביו – צריכים לומר לחבר הכנסת: את המבנה הזה צריך להרוס.
דוד ביטן: לתת לו תקופת זמן.
דוד ביטן: זאת אומרת, החסינות היא לא למשרד, היא לחיפוש.
<ארבל אסטרחן: החסינות היא בפני חיפוש.
דוד ביטן: לניירות שיש שם.
<ארבל אסטרחן: בוודאי, נכון.
דוד ביטן: אני רוצה להגיד לך, חזן, שזה מדרון חלקלק.
דוד ביטן: הרי מה משרד הביטחון טוענים?
דוד ביטן: היה צו הריסה שכולם ידעו ממנו, אתה הלכת - - -
אורן אסף חזן: העניין היה פשוט, לעמוד על הדיוק של הדברים.
דוד ביטן: תן לי שנייה, אני אומר לך מה שהם טוענים.
דוד ביטן: היה צו הריסה, ידעו על הכול, פתחת שם יחד עם סמוטריץ – אני רואה שגם סמוטריץ פתח שם לשכה פרלמנטרית, ואז – תראה, אני מוביל את זה לקיצוניות השנייה – יש בעוד שבוע הריסת בית של הורים של מחבל ביהודה ושומרון כתוצאה מזה שיש החלטה של שר הביטחון וזה אושר בבג"ץ, ואז יבוא אחמד טיבי ויפתח שם לשכה פרלמנטרית.
דוד ביטן: אני נותן לך דוגמה.
אורן אסף חזן: אתה באמת – אני בהלם ממה שאתה אומר.
דוד ביטן: אני אומר לך שזה מדרון חלקלק.
אורן אסף חזן: אתה משווה – אני קצת מבולבל.
אורן אסף חזן: אתה משווה - - -
דוד ביטן: אני לא משווה, אנחנו דנים.
אחמד טיבי: אני מבקש להפסיק את הדיון עד לבדיקת האופציה הזאת.
אורן אסף חזן: אתה משווה בין הריסה של בית של מחבל לבין – זה דבר הזוי מה שקרה פה הרגע.
אורן אסף חזן: אתה משווה בין הריסה של בית של מחבל לפתיחת לשכה פרלמנטרית.
אורן אסף חזן: תחזור בך.
דוד ביטן: לא חוזר, אגיד לך למה.
דוד ביטן: תמיד אתה מוביל את זה לצד.
אורן אסף חזן: אתה בטח לא חוזר, ההתייפייפות נוגעת בכולם בסוף.
אורן אסף חזן: טוב שלא אמרת שאני אפתח לשכה פרלמנטרית בבית של מחבל שנועד להריסה.
דוד ביטן: אני אומר שזה מדרון חלקלק, כי אם אתה צודק בטענה גם הוא יכול לעשות את אותו דבר.
דוד ביטן: אני לא מדבר על העניין של ימין שמאל, מדברים עכשיו על הנושא של חוק החסינות, באותה מידה הוא יכול.
דוד ביטן: לכן, מה שאנחנו אומרים, ברור מאליו שאיפה שיש צו הריסה, ברור לעין, ויש עבירה על החוק, אי-אפשר, חבר כנסת לא יכול להקים שם לשכה פרלמנטרית, קודם כול בבסיס.
דוד ביטן: ואם הוא עשה את זה, אז זה לא בסדר.
דוד ביטן: לגבי מצבים אחרים יש חובה למשרד המשפטים ולמי שצריך לבצע את ההליך הזה לתת הודעה ראויה לחבר הכנסת.
דוד ביטן: פה הם אומרים שהם בעצם הם לא מצאו, לא היה.
דוד ביטן: אם היה לך, אז היו צריכים לתת לך הודעה.
אורן אסף חזן: לא הייתה הודעה, נלקחו דברים.
אורן אסף חזן: אתה יודע, אנחנו הולכים סחור סחור ולא נוגעים בנקודה.
אורן אסף חזן: והנקודה היא אחת: ההתנהלות שלהם הייתה לא תקינה, נקודה.
דוד ביטן: הוא אומר שהוא לא ראה ולא מצא.
אורן אסף חזן: אם אומרת היועצת המשפטית שהחסינות היא לא לשם הגנה מפני הריסה, אבל היא כן לשם הגנה מפני חיטוט, חיפוש והחרמה - - -
דוד ביטן: אבל הוא אומר שהם לא מצאו, הם לא ראו.
אורן אסף חזן: הוא משקר.
אורן אסף חזן: הייתי עדין.
איילת נחמיאס ורבין: סליחה, ביקשנו בוועדות לא לקרוא לפקידי ממשלה ולא לכנות אותם בשמות.
אורן אסף חזן: אז אני חוזר בי, הוא פשוט לא דובר אמת.
דוד ביטן: מישהו רוצה להתייחס לנושא הזה?
דוד ביטן: אחמד, רצית להתייחס?
אחמד טיבי: כן, תתפלא לשמוע, במקרים רבים לאורך שנות עבודתי בכנסת הייתה הצטלבות בין חברי כנסת ערבים לחברי כנסת מימין בנושא החסינות.
אחמד טיבי: חוק החסינות ברור, במיוחד בכל מה שקשור לחיפוש גופני, חיפוש ברכב, חיפוש בבית, אלא אם יש הוראה של היועץ המשפטי לממשלה מראש, או חקירה שמועברת על-ידי מפקד המשטרה ליושב-ראש הכנסת.
אחמד טיבי: יש הליך מסודר על-פי חוק.
אחמד טיבי: מדי פעם חברי כנסת מקלים ראש בנושא החסינות, במיוחד כאשר מדובר בצד השני, ולא מתייחסים ברצינות.
אחמד טיבי: האמירה הכללית שצריך להתייחס ולכבד את חסינות חברי הכנסת מימין, משמאל, יהודים, ערבים תמיד, זו אמירה שצריכה ללוות את כולנו.
אחמד טיבי: יש פרט חדש שעכשיו שמעתי אותו, חבר הכנסת חזן, מיושב-ראש הישיבה, מיושב-ראש הוועדה, שכאילו זה נעשה יומיים-שלושה-ארבעה-חמישה אחרי שנודע לך על צו הריסה.
דוד ביטן: אבל היה צו הריסה כשעשית את זה.
אורן אסף חזן: הדיון היה פתוח בבג"ץ עדיין, עוד לא ניתן צו הריסה.
דוד ביטן: היה צו הריסה.
אורן אסף חזן: היה דיון בבג"ץ.
דוד ביטן: חזן, הייתה בקשה לדחות את ההריסה, אבל צו הריסה היה.
אורן אסף חזן: היה דיון פתוח.
אורן אסף חזן: לא היה צו חלוט.
דוד ביטן: צו ההריסה היה חלוט, רק ביקשו לדחות אותו.
אורן אסף חזן: היה צו כי המינהל יכול לקום בבוקר ולהורות להרוס מה שהוא רוצה, וככה הם עושים חדשות לבקרים.
אורן אסף חזן: אנחנו מכירים את זה, יודעים את זה, הם מכרסמים - -
דוד ביטן: זה לא המצב המשפטי, אבל לא משנה.
אורן אסף חזן: - - אט אט בערכי הציונות, בהתיישבות.
אורן אסף חזן: אני לא יודע מה המניע שלהם, כואב לי.
דוד ביטן: חזן, תן לו להתייחס, זה לא רציני.
דוד ביטן: בסיכום נתייחס לזה.
אורן אסף חזן: אנחנו צריכים למצוא את הדרך לקחת להם את היכולת לקום מחר בבוקר, לקום אתמול בבוקר, לקום מתי שהם רוצים ולהרוס מה שהם רוצים בלי שום סמכות מעליהם, לזה נמצא את הדרך.
אורן אסף חזן: אני את בג"ץ מאוד אוהב, ברשותך, אדוני, טיבי, את בג"ץ אני מאוד אוהב, אני מעריץ את בג"ץ.
אורן אסף חזן: אני חושב שבג"ץ זה אחד הדברים - -
דוד ביטן: אבל למה אתה מפריע לו באמצע זכות דיבור?
אורן אסף חזן: - - הכי טובים שקרו להתיישבות.
אורן אסף חזן: אבל בואו לא נהפוך פה את הדברים כדי לתת למינהל - - -
דוד ביטן: אחמד, אתה יכול לדבר.
אחמד טיבי: תודה רבה, אדוני היושב-ראש, לפני כמה שנים העליתי כאן לדיון נושא של חיפוש ברכבים של חברי הכנסת.
אחמד טיבי: ואגיד לכם – את זוכרת את זה – ביקשו מחברי כנסת לפתוח בגאז' מנוע בכניסה ללשכת ראש הממשלה.
אחמד טיבי: אני סירבתי באופן עקרוני, והתברר שאני צודק.
אחמד טיבי: וביטלו את ההוראה הזאת כי חשבו שלשכת ראש הממשלה היא מעל לחוק, והיא לא מעל לחוק.
אחמד טיבי: והגענו להסדר בזמנו בישיבה ההיא - כאשר נכנסים לחצר של לשכת ראש הממשלה לא בודקים - - -
ישראל אייכלר: תוכל לגלות לנו מה סיכמת עם ראש הממשלה בפגישה ההיא?
אורן אסף חזן: הוא מספר.
אורן אסף חזן: הנה, הוא מספר.
אחמד טיבי: זה לא קשור לראש הממשלה.
אחמד טיבי: אגב, היה שם ראש ממשלה שהייתה לי פגישה אתו, עכשיו הוא לא ראש הממשלה.
אחמד טיבי: כאשר אמרו שהם רוצים לפתוח - -
דוד ביטן: הוא חבר כנסת מ-1997.
אחמד טיבי: - - את בגאז' המנוע ולחפש ברכב עשיתי U-turn ולא רציתי להיפגש עם ראש הממשלה.
אחמד טיבי: והוא התקשר ואמר לי: תאמין לי, אני לא מצליח לשכנע אותם וכו'.
אחמד טיבי: אמרתי: אני אשכנע אותם בכנסת.
אחמד טיבי: וזכיתי ב-case כאן בוועדת הכנסת,.
אחמד טיבי: ומה שסוכם בוועדת הכנסת, שחסינות חברי הכנסת עומדת בכל מקום מעל לממשלה.
דוד ביטן: זה חסינות על-פי חוק.
דוד ביטן: אף פקיד לא יכול לבטל אותה.
אחמד טיבי: לא השב"כ, לא הצבא, לא המשטרה, לא אף אחד.
<ארבל אסטרחן: רק הכנסת יכולה לשלול חסינות של חברי כנסת.
דוד ביטן: עוד מישהו רוצה להתייחס לעניין?
<קריאה: אורן, קיבלת גיבוי מאחמד?
דוד ביטן: אני רוצה לסכם את זה.
אורן אסף חזן: אני רוצה מילת סיכום, בבקשה.
אחמד טיבי: יש שאלה עקרונית, אדוני היושב-ראש, האם יש חסינות ללשכות פרלמנטריות מעבר לגבולות מדינת ישראל?
דוד ביטן: אתה באמת רוצה שנתייחס לזה?
אחמד טיבי: אני שואל.
דוד ביטן: מה התשובה לזה?
אחמד טיבי: זה נושא חשוב שנדון כמה פעמים.
אורן אסף חזן: אתה מדבר על יהודה ושומרון?
אורן אסף חזן: רק כדי שאני אבין, כי התחלת בשעה קצת מוקדמת בשביל הסטנד-אפ שלך.
אורן אסף חזן: אתה מדבר פה על יהודה ושומרון?
איילת נחמיאס ורבין: אתה לא יכול לבקש את שיתוף הפעולה אתו בלי לשמוע מה יש לו להגיד.
דוד ביטן: לא נתייחס לזה כרגע.
אחמד טיבי: סליחה?
אחמד טיבי: מה, הלשכה שלו - - -
אורן אסף חזן: לשאלתך, אם תחליט לפתוח לשכה בעזה או בסוריה – אני אענה לו.
אחמד טיבי: זאת השאלה, האם יש - - - לא לחברי כנסת.
אורן אסף חזן: אחמד, אם תחליט לפתוח לשכה בעזה או בסוריה, אני מוכן לעזור לך בשיפוצים ולתת לך גם שם חסינות.
דוד ביטן: חזן, אתה מפריע.
אחמד טיבי: אורן חזן, כל אחד יפתח לשכה איפה שההורים שלו נולדו.
אורן אסף חזן: במרוקו אני מוכן.
אחמד טיבי: יפתח לשכה ויישאר שם עם הטבות מס בהתערבות ראש הממשלה.
איילת נחמיאס ורבין: תושבים חוזרים.